ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2087/96 υποβολή: Angela Billingham (PSE) προς την Επιτροπή (26 Iουλίου 1996)

Θέμα: Ηλεκτρικά και μαγνητικά πεδία

Πληροφορήθηκα ότι σε συγκεκριμένη περιοχή του Northampton, στο κτήμα Spencer, σημειώθηκε ασυνήθης αριθμός κρουσμάτων λευχαιμίας. Μια πιθανή αιτία της υψηλής αυτής συχνότητας λευχαιμίας εικάζεται ότι θα πρέπει να αποδοθεί στις επιπτώσεις που έχουν στα άτομα τα ηλεκτρομαγνητικά πεδία από τα καλώδια υψηλής τάσης, δεδομένου ότι πολύ κοντά στο κτήμα αυτό περνάει ηλεκτρικός σιδηρόδρομος.

Μπορεί η Επιτροπή να με πληροφορήσει για τις ισχύουσες στις κοινοτικές χώρες προδιαγραφές όσον αφορά την επιτρεπόμενη από τα σπίτια απόσταση των καλωδίων υψηλής τάσης και όσον αφορά τα επίπεδα αυτών των πεδίων και των αερίων που θεωρούνται αποδεκτά όταν απαντώνται;

Ερευνά η Επιτροπή την πιθανότητα συνδετικού κρίκου μεταξύ λευχαιμίας και γειτνίασης με καλώδια υψηλής τάσης προκειμένου να προτείνει νέα νομοθεσία στον τομέα αυτό;

Απάντηση του κ. Flynn εκ μέρους της Επιτροπής (18 Σεπτεμβρίου 1996)

Το 1992, το Υπουργείο Υγείας της Δανίας δημιούργησε μια ομάδα εμπειρογνωμόνων για μη ιονίζουσες ακτινοβολίες, προκειμένου να προβεί σε μια εκτενή επιστημονική μελέτη και εκτίμηση της έκθεσης του πληθυσμού σε μη ιονίζουσες ακτινοβολίες, συμπεριλαμβανομένων των κινδύνων για την υγεία. Η ομάδα αυτή συνεκτίμησε τους κανονισμούς που ισχύουν και τις σχετικές συστάσεις που ακολούθησαν στη Δανία, τη Φινλανδία, τη Σουηδία, το Ηνωμένο Βασίλειο, τη Νορβηγία και τις ΗΠΑ. Επίσης, η ομάδα συνεκτίμησε τις αξιολογήσεις και τις ενέργειες της Παγκόσμιας Οργάνωσης Υγείας (ΠΟΥ), της διεθνούς ένωσης για την προστασία από την ακτινοβολία (IPRA) και της Επιτροπής. Τα συμπεράσματα που εξήχθησαν ((Έκθεση SEIIS Νο 1 « Έκθεση σχετικά με τους κινδύνους εμφάνισης καρκίνου σε κατοίκους σπιτιών τα οποία εκτίθενται σε μαγνητικά πεδία 50 Ηz που δημιουργούνται από καλώδια υψηλής τάσης». Υπουργείο Υγείας της Δανίας, Ιανουάριος 1994. )) επιβεβαιώνουν προηγούμενες μελέτες, σύμφωνα με τις οποίες η συχνότητα εμφάνισης καρκίνου είναι αυξημένη σε παιδιά που ζουν κοντά σε εγκαταστάσεις ρεύματος υψηλής τάσης, δεν αποκλείεται όμως αυτό να είναι τυχαίο. Η ομάδα δεν θεωρεί επιστημονικά δικαιολογημένη την καθιέρωση προτύπων για τις εγκαταστάσεις ρεύματος υψηλής τάσης. Μελλοντικά θα πρέπει να γίνουν και άλλες σχετικές μελέτες και να αναλυθούν προσεκτικά τα συμπεράσματά τους.

Σήμερα η Επιτροπή υποστηρίζει μια επιδημιολογική μελέτη με τίτλο «Ηλεκτρομαγνητικά πεδία και άλλοι παράγοντες κινδύνου, όσον αφορά την επιδημιολογία της παιδικής λευχαιμίας στην Ελλάδα». Τα συμπεράσματα αυτής της μελέτης αναμένονται το 1997 και θα συμβάλλουν στη βελτίωση των γνώσεων επί του θέματος.
ΓΡΑΠΤΗ ΕΡΩΤΗΣΗ P-1296/96 υποβολή: Luigi Florio (UPE) προς το (24 Μαΐου 1996)

Θέμα: Το ενδεχόμενο ένοπλου αγώνα στην Ιταλία

Όπως είναι γνωστό, ο ηγέτης της Lega Nord ( Ένωση του Βορρά στην Ιταλία) βουλευτής του Ευρωπαϊκού Κοινοβουλίου κ. Umberto Bossi και, μαζί με αυτόν, οι κύριοι εκπρόσωποι του εν λόγω κινήματος εδώ και καιρό παρακινούν δημοσίως την Βόρεια Ιταλία σε αγώνα απόσχισης από το υπόλοιπο κράτος. Κατά τις τελευταίες εβδομάδες, η Lega Nord δημιούργησε μία δική της υπηρεσία «περιφρούρησης» γνωστή με το όνομα «πράσινοι χιτώνες» (camicie verdi) και ανακοίνωσε τη δημιουργία «κυβερνήσεως της πεδιάδας του Πάδου» (governo della Padania) και την ίδρυση «επιτροπής απελευθέρωσης» 7 εξάλλου, εδώ και έναν χρόνο περίπου συνεδριάζει στην πόλη Μάντοβα ένα αυτοανακηρυχθέν «κοινοβούλιο του Βορρά».

Από όλα αυτά διαφαίνεται ότι οι ηγέτες της Lega Nord επιζητούν την εντατικοποίηση των προκλήσεων στους θεσμούς με πράξεις που προξενούν όλο και περισσότερο θόρυβο χρησιμοποιώντας μία όλο και πιο σκληρή γλώσσα.

Υπό το πρίσμα αυτό, δεν μπορεί να αποκλεισθεί το ενδεχόμενο του εκφυλισμού του πολιτικού αγώνα στη Βόρεια Ιταλία σε ένοπλη ρήξη με ανεξέλεγκτες επιπτώσεις για την πορεία της ευρωπαϊκής ολοκλήρωσης.

Έχει ήδη λάβει υπόψη του το Συμβούλιο αυτό το ενδεχόμενο ή, αν όχι, προτίθεται να το κάνει;

Ειδικότερα, θεωρεί το Συμβούλιο ότι θα πρέπει, ενόψει μίας τέτοιας πιθανότητας, να αναλάβει ήδη από τώρα κοινή θέση σε ό,τι αφορά την πολιτική ασφάλειας σύμφωνα με το άρθρο 12 της Συνθήκης του Μάαστριχτ;

Διαφορετικά, με τι τρόπο κρίνει το Συμβούλιο ότι μπορεί να παρέμβει σε μία κατάσταση που έρχεται σε σαφή αντίθεση με τον θεμελιώδη στόχο αυτής καθαυτής της Συνθήκης, ήτοι την «προώθηση της ειρήνης και της ασφάλειας» στην Ευρώπη;

Απάντηση (14 Οκτωβρίου 1996)

Το Συμβούλιο δεν συζήτησε θέματα όπως αυτά στα οποία αναφέρεται ο αξιότιμος κ. βουλευτής. Υπενθυμίζουμε στον αξιότιμο κ. βουλευτή ότι, ενώ οι διατάξεις σχετικά με την ασφάλεια τις οποίες αναφέρει εμπίπτουν στον τομέα της «Κοινής Εξωτερικής Πολιτικής και Πολιτικής Ασφάλειας» και αφορούν την εξωτερική διάσταση της αρμοδιότητας της Ένωσης, οι διατάξεις του Τίτλου VI της Συνθήκης καλύπτουν την συνεργασία στον τομέα της δικαιοσύνης και των εσωτερικών υποθέσεων. Η συνεργασία αυτή όμως δεν θίγει την άσκηση των αρμοδιοτήτων των κρατών μελών όσον αφορά τη διατήρηση της δημόσιας τάξης και τη διαφύλαξη της εσωτερικής ασφάλειας (Άρθρο Κ.2).
ΓΡΑΠΤΗ ΕΡΩΤΗΣΗ E-1316/96 υποβολή: Felipe Camisσn Asensio (PPE) προς το (4 Iουνίου 1996)

Θέμα: Σύμβαση σχετικά με τους υδάτινους πόρους μεταξύ Ισπανίας και Πορτογαλίας

Σχετικά με την ανανέωση των συμβάσεων μεταξύ Ισπανίας και Πορτογαλίας για την αξιοποίηση των υδάτινων πόρων της Ιβηρικής Χερσονήσου στην περιοχή πλησίον του Ατλαντικού:

1. Μπορεί το Συμβούλιο να αναφέρει κάποια πληροφορία σχετικά με τα πορίσματα της μελέτης που ανατέθηκε στη βρετανική εταιρία παροχής συμβουλών «Montgomery and Watson» σχετικά με τις διαστάσεις του προβλήματος και τις καταλληλότερες λύσεις;

2. Κατά συνέπεια, ποιες είναι οι προοπτικές ως προς την κατασκευή του φράγματος της Alqueva;

Απάντηση (14 Οκτωβρίου 1996)

Το Συμβούλιο δεν είναι αρμόδιο να απαντήσει στις ερωτήσεις του αξιότιμου κ. βουλευτή.
ΓΡΑΠΤΗ ΕΡΩΤΗΣΗ E-1625/96 υποβολή: Richard Howitt (PSE) προς την Επιτροπή (24 Iουνίου 1996)

Θέμα: Εσωτερικός συντονισμός στην Επιτροπή όσον αφορά την αναπτυξιακή πολιτική

Δεδομένου ότι η αρμοδιότητα για τις εξωτερικές σχέσεις είναι κατανεμημένη μεταξύ πέντε επιτρόπων πόσες συνεδριάσεις έχουν διεξαχθεί μεταξύ επιτρόπων και υπαλλήλων της Επιτροπής κατά το παρελθόν έτος για να εξασφαλισθεί συντονισμός όσον αφορά την αναπτυξιακή πολιτική και ποία είναι η συνολική συμμετοχή στις εν λόγω συναντήσεις;

Ποίο είναι ο κόστος των εν λόγω συνεδριάσεων σε χρόνο και χρήμα;

Ποία θα ήταν η εξοικονόμηση σε αριθμό συνεδριάσεων, χρόνο και κόστος εάν η αναπτυξιακή πολιτική συγκεντρωνόταν σε έναν επίτροπο και μία Γενική Διεύθυνση;

Απάντηση του κ.Santer εξ ονόματος της Επιτροπής (1 Αυγούστου 1996)

Η ομάδα των αρμόδιων για τις εξωτερικές σχέσεις επιτρόπων, η οποία χειρίζεται ιδίως τα ζητήματα ανάπτυξης, έχει ως στόχο το συντονισμό των ενεργειών στον εξωτερικό τομέα και την εξασφάλιση της συνοχής όσον αφορά τα οριζόντια θέματα που ενδέχεται να επηρεάσουν τις ενέργειες της Επιτροπής στις διάφορες γεωγραφικές ζώνες που εμπίπτουν στην αρμοδιότητα των επιτρόπων.

Η ομάδα αυτή έχει συνεδριάσει δεκαπέντε φορές μετά τη σύστασή της στις αρχές του 1995. Οι συνεδριάσεις της προετοιμάζονται σε επίπεδο ομάδας γενικών διευθυντών εξωτερικών σχέσεων, που συναντώνται σε κανονική βάση.

Η διοργάνωση όλων αυτών των συνεδριάσεων απορρέει από την κανονική λειτουργία της Επιτροπής.
ΓΡΑΠΤΗ ΕΡΩΤΗΣΗ E-0134/96 υποβολή: Honσrio Novo (GUE/NGL) προς την Επιτροπή (1 Φεβρουαρίου 1996)

Θέμα: Μελέτη περιβαλλοντικής επίπτωσης του αυτοκινητοδρόμου IPI μεταξύ Freixo και Carvalhos

Η Επίτροπος κ. Bjenegard, απαντώντας στις 21 Σεπτεμβρίου 1995 στις γραπτές ερωτήσεις μου 2804/94 ((ΕΕ C 139 της 05.06.1995, σελ. 32. )) και 1861/95 ((ΕΕ C 311 της 22.11.1995, σελ. 19. )), δήλωνε ότι η Επιτροπή μετά την εξέταση των παρατηρήσεων που είχαν υποβάλει οι πορτογαλικές αρχές έκρινε ότι χρειαζόταν «περισσότερες πληροφορίες σχετικά με το θέμα». Για τον λόγο αυτό η Επιτροπή είχε «απευθυνθεί εκ νέου προς τις πορτογαλικές αρχές».

Έλαβε μήπως η Επιτροπή συμπληρωματικές πληροφορίες σχετικά με ενδεχόμενη παράβαση της οδηγίας 85/337/ΕΟΚ ((ΕΕ C 175 της 05.07.1985, σελ. 40. )) κατά τη διεξαγωγή μελέτης περιβαλλοντικών επιπτώσεων για τα έργα του αυτοκινητοδρόμου IP1 μεταξύ Freixo και Carvalhos; εάν ναί, είναι ικανοποιητικές; εάν όχι, τι προτίθεται να πράξει;

Συμπληρωματική απάντηση της κας Bjerregaard εξ ονόματος της Επιτροπής (25 Ιουνίου 1996)

Συμπληρωματικά στην απάντησή της της 19ης Απριλίου 1996 ((ΕΕ C 185, 25.6.1996, σελ. 39. )), η Επιτροπή είναι σε θέση να πληροφορήσει το Αξιότιμο Μέλος σχετικά με τα εξής:

Βάσει των διατάξεων της οδηγίας 85/337/ΕΟΚ ((ΕΕ L 175, της 5.7.1985. )) για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, τα σχέδια που ενδέχεται να έχουν αξιοσημείωτες επιπτώσεις για το περιβάλλον πρέπει να υποβάλονται σε αξιολόγηση ιδίως σε ότι αφορά τον αντίκτυπό τους, πριν από τη χορήγηση της σχετικής έγκρισης.

Όπως προκύπτει όμως από τις πρόσθετες πληροφορίες που χορήγησαν οι πορτογαλικές αρχές, στην προκειμένη περίπτωση, οι οικοδομικές εργασίες για την υλοποίηση του έργου του ΙΡ Ι μεταξύ Freixo και Carvalhos ξεκίνησαν πριν από την ολοκλήρωση της διαδικασίας αξιολόγησης του περιβαλλοντικού αντίκτυπου που προβλέπεται στο πλαίσιο της προαναφερόμενης οδηγίας.

Η Επιτροπή θα επιστήσει την προσοχή των πορτογαλικών αρχών αναφορικά με τα γεγονότα αυτά και θα τις καλέσει να λάβουν κάθε κατάλληλο μέτρο για να εξασφαλίσουν την ολοσχερή συμμόρφωση με τις βασικές αρχές που καθιερώνονται από την οδηγία.
ΓΡΑΠΤΗ ΕΡΩΤΗΣΗ P-1524/96 υποβολή: Christine Crawley (PSE) προς την Επιτροπή (5 Iουνίου 1996)

Θέμα: Κοινοτικό πρόγραμμα πρωτοβουλίας για τις πόλεις

Ερωτάται η Επιτροπή εάν τα βρετανικά προγράμματα για τις πόλεις έχουν όλα εγκριθεί και υπογραφεί. Εάν όχι, θα μπορούσε να εξηγήσει ο Επίτροπος τους λόγους της καθυστέρησης;

Απάντηση της κας Wulf-Mathies εξ ονόματος της Επιτροπής (26 Ιουνίου 1996)

Η κοινοτική πρωτοβουλία Urban εφαρμόζεται στο Ηνωμένο Βασίλειο μέσω έντεκα διαφορετικών προγραμμάτων. Τα δύο προγράμματα για τη Βόρεια Ιρλανδία έχουν εγκριθεί από την Επιτροπή. Τα εννέα άλλα προγράμματα, που καλύπτουν αστικές περιοχές στη Μεγάλη Βρετανία δεν έχουν ακόμη εγκριθεί.

Αν και η επιλογή των περιοχών για την πρωτοβουλία Urban έγινε από τις αρχές του Ηνωμένου Βασιλείου το Μάρτιο του 1995, υπάρχουν σημαντικές καθυστερήσεις για τον οικονομικό προσδιορισμό των παροχών στα μεμονωμένα προγράμματα Urban. Δεν υπήρχε συμφωνία για τις παροχές μέχρι τον Οκτώβριο του 1995. Από τότε προέκυψε ένα νέο πρόβλημα με τις διοικητικές διευθετήσεις. Η Επιτροπή πιέζει ιδιαίτερα ώστε οι ίδιες οι ενδιαφερόμενες περιοχές να αναλάβουν υπεύθυνα την εφαρμογή των προγραμμάτων αυτών.

Η Επιτροπή επιθυμεί να εγκριθούν τα εν λόγω προγράμματα όσο γίνεται συντομότερο και έχει καλέσει σε συνάντηση τις ενδιαφερόμενες αρχές του Ηνωμένου Βασιλείου ώστε να επιλυθούν οι υπάρχουσες ακόμη διαφορές.
ΓΡΑΠΤΗ ΕΡΩΤΗΣΗ P-1525/96 υποβολή: Blaise Aldo (UPE) προς την Επιτροπή (5 Iουνίου 1996)

Θέμα: Οριοθέτηση των θαλασσίων αλιευτικών ζωνών μεταξύ των πολύ απομακρυσμένων ευρωπαϊκών εδαφών και των γειτονικών τους χωρών ΑΚΕ

Κατά την τελευταία σύνοδο της Συνέλευσης Ίσης Εκπροσώπησης ΑΚΕ-ΕΕ, που έλαβε χώρα στο Windhock το Μάρτιο 1996, εγκρίθηκε, στις 22 Μαρτίου, κοινό ψήφισμα για την αλιεία. Το ψήφισμα αυτό, που είχε ως νομική βάση τον τίτλο ΙΙΙ «Ανάπτυξη της Αλιείας» της Σύμβασης Λομέ IV, όπως αναθεωρήθηκε με τη συμφωνία που υπεγράφη στο Μαυρίκιο στις 4.11.1995, και ειδικότερα τα άρθρα 58 έως 68 του εν λόγω τίτλου ΙΙΙ, επεσήμαινε τις τεράστιες δυσκολίες που αντιμετωπίζουν τα σκάφη παράκτιας αλιείας της Μαρτινίκας και της Γουαδελούπης ως εκ του γεγονότος ότι μοιράζονται την αλιευτική ζώνη με άλλους αλιείς, και συγκεκριμένα με εκείνους της νήσου Σάμπα.

Το εν λόγω ψήφισμα ζητούσε, κατά συνέπεια, να δρομολογηθούν το ταχύτερο δυνατό, όπως προβλέπουν και τα προαναφερθέντα άρθρα, διαπραγματεύσεις ανάμεσα στην Ένωση και τις ενδιαφερόμενες χώρες ΑΚΕ προκειμένου να συναφθεί αλιευτική συμφωνία που θα λαμβάνει υπόψη την ειδική κατάσταση στην περιοχή.

Έχει ήδη ζητηθεί από την Επιτροπή να ασχοληθεί με το θέμα και να προβεί σε όλες τις δέουσες ενέργειες προκειμένου να καθορισθούν επιτέλους τα όρια των αλιευτικών ζωνών στην περιοχή 7 ποιά συνέχεια προτίθεται να δώσει η Επιτροπή στο ψήφισμα αυτό;

Απάντηση της κας Bonino εξ ονόματος της Επιτροπής (26 Ιουνίου 1996)

Η Κοινότητα δεν έχει αρμοδιότητες σχετικά με την οριοθέτηση των αλιευτικών ζωνών, για την οποία είναι αρμόδια τα σχετικά παράκτια κράτη. Οσον αφορά τη δυνατότητα σύναψης συμφωνιών αλιείας, το Συμβούλιο ανέθεσε στην Επιτροπή τη διαπραγμάτευση συμφωνιών με ορισμένες χώρες της Καραϊβικής στα ύδατα των οποίων οι αλιείς της Γουαδελούπης και της Μαρτινίκας κατά παράδοση αλιεύουν. Εντούτοις, μέχρι σήμερα, δεν έχει υποβληθεί αίτηση στην Επιτροπή για την ανάληψη διαπραγματεύσεων σε σχέση με τη νήσο Saba.
ΓΡΑΠΤΗ ΕΡΩΤΗΣΗ E-1817/96 υποβολή: Roberto Mezzaroma (UPE) προς την Επιτροπή (5 Iουλίου 1996)

Θέμα: Συντονισμός και παροχή κινήτρων στα ευρωπαϊκά πολιτιστικά ιδρύματα

Είναι γνωστό ότι πολλές χώρες στην ΕΕ έχουν ιδρύσει τις κατάλληλες δομές για τη διάδοση και προβολή του πολιτισμού και της γλώσσας τους. Υπό μορφήν παραδείγματος αναφέρω το ίδρυμα «Alliance franηaise» στη Γαλλία, το «Ινστιτούτο Γκαίτε» στη Γερμανία και το ίδρυμα «Ντάντε Αλιγκέρι» στην Ιταλία.

1. Δεν θεωρεί η Επιτροπή ότι χρειάζεται να χορηγήσει κονδύλια, σεβόμενη πάντως την αυτονομία των ειδικών καθεστώτων των εν λόγω ιδρυμάτων, με σκοπό την προετοιμασία μαθημάτων «άμεσης γλωσσικής βοήθειας» στους μη κοινοτικούς μετανάστες που είναι καθ' όλα εντάξει με την άδεια παραμονής τους ώστε να διευκολυνθεί η κοινωνική τους ένταξη στις επί μέρους χώρες της Ευρωπαϊκής Ένωσης;

2. Δεν θεωρεί εξάλλου η Επιτροπή ότι είναι χρήσιμο να προταθεί και να μελετηθεί μία ενιαία μέθοδος πιστοποίησης της γλωσσικής επάρκειας η οποία να καθιστά οπουδήποτε έγκυρες τις σπουδές που έχουν γίνει στο εξωτερικό στα μεμονωμένα πολιτιστικά ιδρύματα;

Απάντηση της κας Cresson εξ ονόματος της Επιτροπής (1η Αυγούστου 1996)

1. Εκτός από τα ισχύοντα ευρωπαϊκά προγράμματα στον τομέα της εκπαίδευσης, η Επιτροπή δεν διαθέτει νομική βάση που να της επιτρέπει να στηρίζει άμεσα διάφορα ευρωπαϊκά ιδρύματα, όπως π.χ. εκείνα στα οποία αναφέρεται ο αξιότιμος βουλευτής, τα οποία διδάσκουν τη γλώσσα του κράτους μέλους υποδοχής στους μη κοινοτικούς μετανάστες.

Στα πλαίσια του προγράμματος Socrates, κεφάλαιο ΙΙ (Comenius), δράση 2, η Επιτροπή στηρίζει διακρατικά προγράμματα συνεργασίας τα οποία στοχεύουν στη διδασκαλία της γλώσσας του κράτους μέλους υποδοχής στα παιδιά των διακινούμενων εργαζομένων.

2. Στο παράρτημα, κεφ. ΙΙΙ, δράση 1 (Lingua) της απόφασης 819/95/ΕΚ του Κοινοβουλίου και του Συμβουλίου της 14ης Μαρτίου 1995 ((ΕΕ L 87 της 20.4.1995. )), με την οποία θεσπίζεται το πρόγραμμα Socrates, ορίζεται ότι μπορούν να χορηγούνται κοινοτικές οικονομικές ενισχύσεις σε διακρατικά προγράμματα που στοχεύουν στη βελτίωση των μεθόδων και των μέσων αναγνώρισης των γλωσσικών γνώσεων. Για περισσότερες λεπτομέρειες σχετικά με την εν λόγω δράση, ο αξιότιμος βουλευτής μπορεί να ανατρέξει στον οδηγό του υποψηφίου Socrates και στη δράση Δ του Lingua.

Εξάλλου, η Επιτροπή δημοσίευσε στα τέλη του 1995 λευκό βιβλίο με τίτλο «Διδασκαλία και μάθηση: προς την κοινωνία της γνώσης» ((Έγγρ. COM (95) 590 τελικό. )). Ο πρώτος γενικός στόχος αυτού του λευκού βιβλίου είναι να ενθαρρύνει την απόκτηση νέων γνώσεων 7 προτείνεται να δημιουργηθούν νέοι τρόποι αναγνώρισης των ικανοτήτων. Ο στόχος είναι να προσδιοριστούν ορισμένες σαφώς καθορισμένες γνώσεις (μεταξύ άλλων και οι γλωσσικές) και να καταρτιστεί ένα πρόγραμμα προσωπικών δελτίων ικανοτήτων: ένα τέτοιο δελτίο αναμένεται ότι θα παρέχει στον καθένα τη δυνατότητα πιστοποίησης των γνώσεων και της τεχνογνωσίας που αποκτά.
ΓΡΑΠΤΗ ΕΡΩΤΗΣΗ E-1121/96 υποβολή: Josu Imaz San Miguel (PPE) προς την Επιτροπή (13 Μαΐου 1996)

Θέμα: Ενδεχόμενες αμερικανικές κυρώσεις σε βάρος των εισαγωγών ιταλικού ψαριού

Η απόφαση του Διεθνούς Εμπορικού Δικαστηρίου της Νέας Υόρκης μπορεί να συνεπάγεται την άμεση απαγόρευση της εισαγωγής των αλιευτικών προϊόντων και των παραγώγων τους που προέρχονται από την Ιταλία εφόσον σημειώθηκε εκ μέρους της χώρας αυτής παραβίαση της ρύθμισης του ΟΗΕ όσον αφορά τη χρησιμοποίηση των παρασυρόμενων διχτυών.

Η πιθανή απαγόρευση αμερικανικών εισαγωγών ιταλικού ψαριού μπορεί να προκαλέσει ανισορροπία στην ευρωπαϊκή αγορά, λόγω των κινδύνων της υπερβολικής προσφοράς που μπορεί να αποσταθεροποιήσει τις αγορές και να ζημιώσει τους παραγωγούς άλλων κοινοτικών χωρών.

Μια από τις νομικές υποχρεώσεις της Ευρωπαϊκής Επιτροπής, ως εγγυήτριας της Συνθήκης της Ένωσης, συγκεκριμένα βάσει του άρθρου 39, παράγραφος 1, εδάφιο γ, είναι η σταθεροποίηση των αγορών αλιευτικών προϊόντων. Η Επιτροπή δεν θα πρέπει να περιμένει να αποσταθεροποιηθεί η αγορά για να ενεργήσει όσον αφορά τις αιτίες του αμερικανικού μποϊκοτάζ στις ιταλικές εισαγωγές που κινδυνεύει να δημιουργήσει πλεονάσματα 150.000 εκατομμυρίων πεσετών.

Εάν η απαγόρευση εισαγωγών που απεφάσισε το Δικαστήριο της Νέας Υόρκης οφείλεται στην χρήση παράνομων παρασυρόμενων διχτυών από την ιταλική πλευρά, η Επιτροπή θα πρέπει να αναγνωρίσει ότι, παρά τις μεγάλες προσπάθειες που κατεβλήθησαν κατά το περασμένο καλοκαίρι για τον έλεγχο της χρήσης των παρασυρόμενων διχτυών, εξακολουθούν να σημειώνονται παραβιάσεις. Η λύση που ενδείκνυται, κατά τα φαινόμενα, είναι η πλήρης κατάργησή τους.

Προτίθεται η Επιτροπή να λάβει κάποιο μέτρο ενώπιον του πιθανού αμερικανικού μποϊκοτάζ στις εισαγωγές του ιταλικού ψαριού;

Προτίθεται η Επιτροπή να θέσει το θέμα αυτό ενώπιον του Συμβουλίου Αλιείας στις 22 Απριλίου 1996 ως αρμόδια για τη σταθερότητα των αγορών αλιευτικών προϊόντων βάσει της Συνθήκης;

Απάντηση της κας Bonino εξ ονόματος της Επιτροπής (1η Ιουλίου 1996)

Η τιμή των εξαγωγών των αλιευτικών προϊόντων της Ιταλίας προς τις Ηνωμένες Πολιτείες δεν είναι περίπου 150.000 εκατ. λιρέτες αλλά 300 εκατ. λιρέτες. Εάν ο αριθμός των 150.000 εκατ. λιρέτες περιλαμβάνει προϊόντα άλλα από τα προϊόντα που καλύπτονται από την κοινή οργάνωση αγοράς (ΚΟΑ) των αλιευτικών προϊόντων, αυτά τα άλλα προϊόντα, που θα αποτελούν επίσης αντικείμενο αποκλεισμού, δεν επηρεάζουν τη σταθερότητα της αγοράς των αλιευτικών προϊόντων. Κατάλογος των εξαγωγών της Ιταλίας προς τις Ηνωμένες Πολιτείες των προϊόντων που καλύπτονται από την ΚΟΑ αλιευτικών προϊόντων (στοιχεία 1994: εξαγόμενη ποσότητα: 455 τόννοι 7 εξαγόμενη αξία = 1,7 εκατ. Ecu) διαβιβάζεται άμεσα στο αξιότιμο μέλος του Κοινοβουλίου και στη Γενική Γραμματεία του Κοινοβουλίου.

Ωστόσο, εάν τα κράτη μέλη υιοθετήσουν μονομερείς εμπορικές κυρώσεις κατά των εισαγωγών ιταλικών προϊόντων, η Επιτροπή θα αντιδράσει βάσει των κανόνων της Παγκόσμιας Οργάνωσης Εμπορίου (ΠΟΕ).

Η ερώτηση δεν διατυπώθηκε κατά τα συμβούλια αλιείας της 22ας Απριλίου και της 10ης Ιουνίου 1996.
ΓΡΑΠΤΗ ΕΡΩΤΗΣΗ E-1300/96 υποβολή: Gerhard Botz (PSE) προς την Επιτροπή (31 Μαΐου 1996)

Θέμα: Συμμετοχή της Επιτροπής στο νορβηγικό ερευνητικό πρόγραμμα «Maricult» για τη λίπανση της θάλασσας σε άζωτο

Στο τεύχος 9/1996 του γερμανικού περιοδικού «Der Spiegel» της 26.2.1996 αναφέρεται στη σελίδα 223 ότι η Ευρωπαϊκή Επιτροπή συμμετέχει με 1,8 εκατ. Ecu στο νορβηγικό ερευνητικό πρόγραμμα «Maricult», στο πλαίσιο του οποίου επιχειρείται μεταξύ άλλων η λίπανση της θάλασσας με άζωτο.

Μπορεί η Επιτροπή να αναφέρει εάν πράγματι συμμετέχει στο πρόγραμμα αυτό, και εάν ναι πώς δικαιολογεί τη συμμετοχή της σε προγράμματα που εγκυμονούν τέτοιους κινδύνους για το περιβάλλον;

Απάντηση της κ. Cresson εξ ονόματος της Επιτροπής (25 Ιουλίου 1996)

Το Μaricult αποτελεί μια από μακρού υφιστάμενη ερευνητική ιδέα, που έχουν επεξεργαστεί οι νορβηγικοί επιστημονικοί κύκλοι, σε πολυετές πλαίσιο, με τη συμμετοχή διεθνών εμπειρογνωμόνων. Το Μaricult αποσκοπεί κυρίως στη βελτίωση των ακόμη ελλιπέστατων γνώσεων για τα θαλάσσια οικοσυστήματα, προκειμένου να τεθούν οι βάσεις για τη λήψη διαχειριστικών αποφάσεων στο μέλλον. Το Μaricult αναμένεται να πραγματοποιηθεί με μεμονωμένα, εθνικά ή διεθνή, έργα.

Η Επιτροπή, στο πλαίσιο του ειδικού ερευνητικού προγράμματος για τις θαλάσσιες επιστήμες και τεχνολογίες, χορηγεί στο έργο Comweb (συγκριτική ανάλυση τροφικών αλυσίδων με βάση δίκτυα ροής: επιδράσεις της προσφοράς θρεπτικών ουσιών στη δομή και λειτουργία παράκτιων κοινοτήτων πλαγκτόν) 1,85 εκατ. ECU για τριετή περίοδο. Το έργο αποσκοπεί κυρίως στην ανάπτυξη αναλυτικών, ψηφιακών και πειραματικών μεθόδων, με τις οποίες θα καθίστανται δυνατές κατά τις επόμενες δεκαετίες αποφάσεις σε συνάρτηση με το ερώτημα κατά πόσο είναι εφικτή, υλοποιήσιμη και αποδεκτή από περιβαλλοντικής σκοπιάς η αύξηση της παραγωγής ενάλιας βιομάζας. Υπό το πρίσμα αυτό, το έργο Comweb συμβάλλει στην πραγματοποίηση του διατυπούμενου στο Μaricult στόχου.

Το Comweb καταρτίστηκε με βάση τις συστάσεις εξωτερικών εμπειρογνωμόνων, στο πλαίσιο της συνήθους διαδικασίας ανάληψης υποχρεώσεων, όπου με τους συμβατικούς όρους εξασφαλίζεται η τήρηση, κατά την υλοποίηση του έργου, όλων των σχετικών περιβαλλοντικών προδιαγραφών, εθνικών και διεθνών. Οι εμπειρογνώμονες εκτίμησαν ότι το έργο συνεπάγεται αμελητέους και δυνάμενους να ελεγχθούν κινδύνους για το περιβάλλον, επειδή το πλείστο του έργου πραγματοποιείται στο εργαστήριο και είναι ελάχιστες οι ποσότητες των προσκομιζόμενων θρεπτικών ουσιών κατά τα εκτελούμενα επί του πεδίου πειράματα. Το έργο διεξάγεται από 7 ινστιτούτα-εταίρους προερχόμενους από 5 χώρες (Βέλγιο, Γερμανία, Ισπανία, Νορβηγία και Φινλανδία), όπου στους 3 νορβηγικούς φορείς αναλογεί μόνο το 23% των κονδυλίων.

Ως προς τα λοιπά, σας παραπέμπουμε στην απάντηση της Επιτροπής στη γραπτή ερώτηση Ε-748/96 της κ. Alvoet ((ΕΕ C 322 της 28.10.1996, σελ. 6. )) με το ίδιο θέμα.
ΓΡΑΠΤΗ ΕΡΩΤΗΣΗ E-0959/96 υποβολή: Christine Oddy (PSE) προς το (29 Απριλίου 1996)

Θέμα: Νιγηρία

Σε ποιές ενέργειες θα προβεί το Συμβούλιο προκειμένου να διερευνήσει την κατάσταση στη Νιγηρία και να διασφαλίσει την αποκατάσταση της δημοκρατίας;

Απάντηση (14 Οκτωβρίου 1996)

Η Ευρωπαϊκή Ενωση ανησυχεί βαθύτατα για την βάναυση παραβίαση των δημοκρατικών αρχών και των ανθρωπίνων δικαιωμάτων από το καθεστώς της Νιγηρίας. Μετά την ακύρωση, το 1993, των εκλογών που είχαν θεωρηθεί ελεύθερες και αδιάβλητες, και την κατάληψη της εξουσίας από τους στρατιωτικούς2, η Ευρωπαϊκή Ενωση επέβαλε περιοριστικά μέτρα στον τομέα της στρατιωτικής συνεργασίας και της χορήγησης θεωρήσεων.

Μετά την κλιμάκωση των παραβιάσεων των ανθρωπίνων δικαιωμάτων από το στρατιωτικό καθεστώς τον Νοέμβριο 1995, με την εκτέλεση του αγωνιζόμενου για τα ανθρώπινα δικαιώματα Ken Saro-Wiwa και των συγκρατουμένων του ύστερα από μεροληπτικές δικαστικές διαδικασίες, η Ευρωπαϊκή Ενωση υιοθέτησε στις 20 Νοεμβρίου και στις 4 Δεκεμβρίου 1995, δύο Κοινές θέσεις σύμφωνα με το άρθρο Ι.2 της συνθήκης για την Ευρωπαϊκή Ενωσςη που επέβαλαν περαιτέρω περιοριστικά μέτρα κατά της Νιγηρίας, και κυρίως το εμπάργκο όπλων.

Στην Κοινή Θέση της 4ης Δεκεμβρίου 1995 δηλώνεται ότι «θα εξεταστεί το ενδεχόμενο λήψης περαιτέρω μέτρων, συμπεριλαμβανομένης της επιβολής κυρώσεων, σε περίπτωση που οι νιγηριανές αρχές δεν κάνουν συγκεκριμένα βήματα προς την κατεύθυνση μιαε έγκαιρης μετάβασης στην δημοκρατία και για την διασφάλιση πλήρους σεβασμού των ανθρωπίνων δικαιωμάτων και του κράτους δικαίου». Το Συμβούλιο παρακολουθεί στενά την κατάσταση μέσω των επιτόπιων διπλωματικών αντιπροσωπειών των κρατών μελών καθώς και σε συντονισμό με άλλα μέλη τη διεθνούς κοινότητας, και θα αποφασίσει για τις μελλοντικές ενέργείες του σνάλογα με τις εξελίξεις.